Viborger Samler, 1840-10-01
Roeskildske Stænder. Stændertidenden meddeler. nu det endelige Resultat i Sagen om Forandringer i Stænderinstitutionen m. M. Med 62 Stemmer imod 5 bifaldt Forsamlingen den 1ste Passus a af Comiteens Jndstilling At Forsamlingen andrager paa, at Anordningerne om Provindsialstændernes Jnstitution maae undergives en Revision sigtende til at udvikle den til større meere fyldestgiørende Virksomhed Jndstillingens. 1ste Passus b. "At Forsamlingen vil andrage for Hans Majestæt, at han vil tage den i Forholdenes Natur begrundede Trang til en friere Udvikling af Samfundsforholdene i nøieste Overveielse og i sin Viisdom træffe de i dette Øiemed for det Heles Vel fornødne Foranstaltninger." blev ved Kugleafstemning antaget med 51 Ja mod 16 Nei, hvorhos det ved en paafølgende Afstemning med 41 Stemmer imod 26 vedtoges, at Ordene: "og med historiske Vidnesbyrd godtgjorte," skulle indskydes efter Ordet begrundede." Comiteens Jndstillings anden Passus der lyder saaledes: "ved Forening eller Forbindelse af de nu adskilt bestaaende Forsamlinger," antoges ved Kugle Afstemning med 44 Ja mod 23 Nei. Comiteens Jndstilling tredie Passus: "og ved hensigtsmæssig Modificering af det nu bestaaende Valgsystem," antoges, ligeledes ved Afstemning med Kugler med 44 Ja mod 22 Nei. Af alle de til Comiteens Jndstilling stillede Amendementer antoges kun et nemlig Statsraad Steenfeldts om: "At Forsamlingen ikke udtaler sig for at Valgretten og Valgbarheden udstrækkes til Geistlige i Egenskab af Beneficiarier, hvorfor der ved Kuglevotering var 38 Ja og 29 Nei. Spørgsmaalet om de i denne Sag omhandlede Petitioner - samt Erklæringer derimod, skulle indsendes med Forsamlingens Petition, besvaredes ved Kugle-Afstemning bekræftende med 48 Ja mod 24 Nei. Justitsraad Salicaths Amendement, som ogsaa tidligere var stillet af Kammerherre Benzon, og nu blev udtrykt saaledes: "At der, hvis disse Petitioner indsendes, da i Præmisserne anføres at Forsamlingen anseer sig uberettiget til at anbefale samme," blev forkastet med 49 Stemmer mod 18. Da Jngen forlangte Spørgsmaalet om Petitionernes Jndsendelse paany sat under Afstemning, bortfaldt Nr. 14 paa Afstemningslisten. Endelig blev Spørgsmaalet: "om Petition skulde indgives sat under Afstemning med Kugler, og besvaret bekræftende med 46 Ja mod 21 Nei. Efterat Afstemningen saaledes var tilendebragt forlangte Kammerherre Castenschjold, i Henhold til Frogn. af 15de Mai 1834 § 20, Minoritetens Votum i denne Sag optaget i Forsamlingens Petition. Det blev i den Anledning fra flere Sider bemærket, at der, ifølge den hidtil i de danske Stænderforsamlinger fulgte Praxis, ikke tidligere var indført Minoritets Votum i Petitioner; at Spørgsmaalet og Fortolkningen af § 70 i denne Henseende i forrige Session havde været Gienstand for Forhandlinger, under hvilke den kongelige Commissarius ikke yttrede nogen bestemt Mening; hvorfor de, der havde en fra den i Praxis antagne afvigende Meening, formeentligen maatte have indgivet et Forslag til at fremkalde en authentisk Fortolkning af Paragraphen. Da Præsidenten derpaa stillede det Spørgsmaal under Afstemning, om det kunde tillades Minoriteten, i den nu afstemte Sag at faae sit Votum optaget i Forsamlingens Petition, blev dette Spørgsmaal med 42 Stemmer mod 22 besvaret benegtende. Kammerherre Castenschjold erklærede derefter, at han, med Hensyn til Sagens Vigtighed, fandt sig foranlediget til, igjennem den kongl. Commissarius at henvende sig med et Andragende til Hs. M. Kongen, om en authentisk Fortolkning af den ommeldte Paragraph i Andnan. af 15de Mai. – J det syvoghalvtredsindstyvende Møde yttrede Præsidenten: Jeg er overbeviist om, at jeg taler i hele Forsamlingens Navn, naar jeg i Anledning af vor allernaadigste Konges Fødselsdag, den første siden hans Thronbestigelse, anmoder den høitærede kongelige Commissarius, om at overbringe Forsamlingens Lykønskning. Han vil ved denne Leilighed, som altid være en tro Tolk af de Følelser for Kongens Vel, denne Forsamling af fuldt Hjerte nærer, den Troskab og Hengivenhed, hvoraf den er besiælet. Kongen leve! Forsamlingen istemte derpaa et 3 Gange gjentaget Kongen leve!" - Den kongelige Commissarius tilkjendegav, at det vilde være ham en sand Glæde, at være Tolk for Forsamlingens Følelser.